ᱥᱟᱭᱮᱫᱽ ᱚᱵᱽᱫᱩᱞ ᱱᱟᱡᱤᱨ

ᱥᱮᱭᱚᱫᱽ ᱚᱵᱽᱫᱩᱞ ᱱᱟᱡᱤᱨ (ᱡᱟᱱᱟᱢ ᱕ ᱡᱟᱱᱩᱣᱟᱨᱤ ᱑᱙᱕᱘)  ᱵᱷᱟᱨᱚᱛ ᱨᱮᱱᱟᱜ ᱡᱚᱛᱚ ᱠᱷᱚᱱ ᱞᱟᱹᱴᱩ ᱫᱚᱨᱵᱟᱨ ᱜᱟᱲ ᱨᱤᱱᱤᱡ ᱟᱭᱟᱨ ᱫᱚᱨᱵᱟᱨᱤᱭᱟᱹ ᱞᱮᱠᱟᱛᱮᱭ ᱛᱟᱦᱮᱸᱭᱟ ᱾ ᱡᱟᱦᱟᱸᱭ ᱫᱚ ᱱᱤᱭᱟᱹᱱᱟᱝ ᱨᱮ ᱟᱱᱫᱷᱨᱚ ᱯᱨᱚᱫᱮᱥ ᱨᱤᱱᱤᱡ ᱒᱔-ᱟᱹᱱᱤᱡ ᱯᱚᱱᱚᱛ ᱜᱚᱢᱠᱮ ᱞᱮᱠᱟᱛᱮᱭ ᱠᱟᱹᱢᱤ ᱠᱟᱱᱟ ᱾ ᱩᱱᱤ ᱫᱚ ᱠᱚᱨᱱᱟᱴᱚᱠ ᱩᱱᱩᱥᱩᱞ ᱫᱚᱨᱵᱟᱨ ᱜᱟᱲ ᱨᱤᱱᱤᱡ ᱟᱭᱟᱨ ᱵᱤᱪᱟᱹᱨᱤᱭᱟᱹ ᱦᱚᱸ ᱠᱟᱱᱟᱭ ᱾ ᱩᱱᱤ ᱫᱚ ᱑᱒ ᱯᱷᱮᱵᱽᱨᱩᱣᱟᱨᱤ ᱒᱐᱒᱓ ᱦᱤᱞᱚᱜ ᱟᱱᱫᱷᱨᱚ ᱯᱨᱚᱫᱮᱥ ᱨᱤᱱᱤᱡ ᱯᱚᱱᱚᱛ ᱜᱚᱢᱠᱮ ᱞᱮᱠᱟᱛᱮ ᱦᱚᱸᱭ ᱵᱟᱦᱟᱞ ᱞᱮᱱ ᱛᱟᱦᱮᱸᱫ ᱾  

 ᱮᱛᱚᱦᱚᱵ ᱡᱤᱭᱚᱱ 

ᱚᱵᱽᱫᱩᱞ ᱱᱟᱡᱤᱨ ᱟᱜ ᱡᱟᱱᱟᱢ ᱠᱚᱨᱱᱟᱴᱚᱠ ᱨᱮᱱᱟᱜ ᱠᱟᱱᱟᱨᱟ ᱴᱚᱴᱷᱟ ᱨᱮ ᱢᱤᱫ ᱢᱩᱥᱞᱤᱢ ᱜᱷᱟᱨᱚᱸᱡᱽ ᱨᱮ ᱦᱩᱭ ᱞᱮᱱ ᱛᱟᱦᱮᱸᱫ ᱾ ᱩᱱᱤ ᱫᱚ ᱯᱷᱚᱠᱤᱨ ᱥᱟᱦᱮᱵᱽ ᱤᱡ ᱦᱚᱯᱚᱱ ᱠᱟᱱᱟᱭ ᱟᱨ ᱩᱱᱤ ᱨᱤᱱ ᱢᱚᱬᱮ ᱦᱚᱲ ᱵᱚᱭᱦᱟ ᱟᱨ ᱢᱤᱥᱨᱟ ᱢᱮᱱᱟᱜ ᱠᱚᱣᱟ ᱾  ᱩᱱᱤ ᱫᱚ ᱵᱮᱞᱩᱵᱚᱭᱤ / ᱢᱩᱰᱵᱤᱸᱫᱽᱨᱤ ᱨᱮᱭ ᱦᱟᱨᱟ ᱵᱩᱨᱩ ᱞᱮᱱ ᱛᱟᱦᱮᱸᱫ ᱟᱨ ᱢᱚᱦᱟᱵᱤᱨᱟ ᱵᱤᱨᱫᱟᱹᱜᱟᱲ, ᱢᱩᱰᱵᱤᱸᱫᱽᱨᱤ ᱨᱮ ᱵᱤᱠᱳᱢ ᱨᱮ ᱥᱚᱱᱮᱨ ᱮ ᱥᱟᱹᱛ ᱞᱮᱫ-ᱟ ᱾ ᱛᱟᱭᱚᱢ ᱛᱮ ᱩᱱᱤ ᱫᱚ ᱮᱥᱰᱤᱮᱢ ᱞᱳ ᱵᱤᱨᱫᱟᱹᱜᱟᱲ, ᱢᱮᱜᱽᱞᱳᱨ ᱠᱷᱚᱱ ᱠᱟᱹᱱᱩᱱ ᱨᱮᱱᱟᱜ ᱰᱤᱜᱽᱨᱤᱭ ᱟᱢᱮᱴ ᱠᱮᱫ-ᱟ ᱾   (ᱯᱩᱭᱞᱩ ᱫᱚ "ᱥᱨᱤ ᱫᱷᱚᱨᱢᱚᱥᱛᱷᱚᱞ ᱢᱚᱧᱡᱩᱱᱟᱛᱷᱮᱥᱣᱚᱨ ᱞᱳ ᱠᱚᱞᱮᱡᱽ" ᱧᱩᱛᱩᱢ ᱛᱮ ᱩᱯᱨᱩᱢ ᱛᱟᱦᱮᱸ ᱠᱟᱱᱟ) ᱾

ᱱᱮᱭᱟᱭ ᱠᱮᱨᱤᱭᱟᱨ (᱑᱙᱘᱓-ᱡᱟᱱᱩᱣᱟᱨᱤ ᱒᱐᱒᱓)

ᱠᱟᱱᱩᱱ ᱨᱮᱱᱟᱜ ᱥᱤᱫ ᱥᱟᱠᱟᱢ ᱮ ᱟᱢᱮᱴ ᱠᱮᱫ ᱛᱟᱭᱚᱢ, ᱱᱟᱡᱤᱨ ᱫᱚ ᱑᱙᱘᱓ ᱨᱮ ᱢᱤᱫ ᱩᱠᱤᱞ ᱞᱮᱠᱟᱛᱮ ᱫᱟᱠᱷᱤᱞᱟᱭ ᱦᱟᱛᱟᱣ ᱠᱮᱫ-ᱟ ᱟᱨ ᱵᱮᱸᱜᱽᱞᱳᱨ ᱨᱮ ᱠᱚᱨᱱᱟᱴᱚᱠᱚ ᱩᱱᱩᱥᱩᱞ ᱫᱚᱨᱵᱟᱨᱜᱟᱲ ᱨᱮ ᱦᱮᱣᱟᱛ ᱮ ᱮᱛᱚᱦᱚᱵ ᱠᱮᱫ-ᱟ ᱾ ᱢᱮ ᱒᱐᱐᱓ ᱨᱮ, ᱩᱱᱤ ᱫᱚ ᱠᱚᱨᱱᱟᱴᱚᱠᱚ ᱩᱱᱩᱥᱩᱞ ᱫᱚᱨᱵᱟᱨᱜᱟᱲ ᱨᱤᱱᱤᱡ ᱮᱰᱤᱥᱚᱱᱟᱞ ᱡᱚᱡᱽ ᱞᱚᱠᱟᱛᱮᱭ ᱵᱟᱦᱟᱞ ᱞᱮᱱ ᱛᱟᱦᱮᱸᱫ ᱾ ᱛᱟᱭᱚᱢ ᱛᱮ ᱩᱱᱤ ᱫᱚ ᱚᱱᱟ ᱩᱱᱩᱥᱩᱞ ᱫᱚᱨᱵᱟᱨᱜᱟᱲ ᱨᱤᱱᱤᱡ ᱜᱮ ᱛᱷᱟᱢᱜᱟᱹᱰᱤ ᱫᱚᱨᱵᱟᱨᱤᱭᱟᱹ ᱞᱮᱠᱟᱛᱮᱭ ᱵᱟᱦᱟᱞ ᱮᱱᱟ ᱾ ᱒᱐᱑᱗ ᱨᱮ, ᱠᱚᱨᱱᱟᱴᱚᱠᱚ ᱩᱱᱩᱥᱩᱞ ᱫᱚᱨᱵᱟᱨ ᱜᱟᱲ ᱨᱤᱱᱤᱡ ᱫᱚᱨᱵᱟᱨᱤᱭᱟᱹ ᱞᱮᱠᱟᱛᱮᱭ ᱠᱟᱹᱢᱤᱭᱮᱫ ᱛᱩᱞᱩᱡ, ᱱᱟᱡᱤᱨ ᱫᱚ ᱥᱤᱧᱚᱛ ᱨᱮᱱᱟᱜ ᱡᱚᱛᱚ ᱠᱷᱚᱱ ᱩᱱᱩᱥᱩᱞ ᱫᱚᱨᱵᱟᱨ ᱜᱟᱲ ᱞᱟᱹᱜᱤᱫ ᱛᱷᱟᱱᱚᱛᱱᱟᱹᱣ ᱞᱮᱫᱮ ᱛᱟᱦᱮᱸᱫ ᱾ ᱩᱱᱤ ᱫᱚ ᱚᱠᱟ ᱩᱱᱩᱥᱩᱞ ᱫᱚᱨᱵᱟᱨᱜᱟᱲ ᱨᱤᱱᱤᱡ ᱦᱚᱸ ᱢᱩᱠᱷᱤᱭᱟᱹ ᱫᱚᱨᱵᱟᱨᱤᱭᱟᱹ ᱵᱮᱱᱟᱣ ᱵᱮᱜᱚᱨ ᱜᱮ ᱱᱚᱝᱠᱟ ᱛᱷᱟᱱᱚᱛᱱᱟᱹᱣ ᱮᱱ ᱥᱩᱢᱩᱝ ᱟᱡ ᱜᱮ ᱛᱮᱥᱟᱨ ᱫᱚᱨᱵᱟᱨᱤᱭᱟᱹᱭ ᱵᱮᱱᱟᱣ ᱮᱱᱟ ᱾ 

ᱟᱱᱫᱷᱨᱚ ᱯᱨᱚᱫᱮᱥ ᱨᱤᱱᱤᱡ ᱯᱚᱱᱚᱛ ᱜᱚᱢᱠᱮ

᱑᱒ ᱯᱷᱮᱵᱽᱨᱩᱣᱟᱨᱤ ᱒᱐᱒᱓ ᱦᱤᱞᱚᱜ, ᱥᱤᱧᱚᱛ ᱨᱤᱱᱤᱫ ᱫᱤᱥᱚᱢ ᱜᱚᱢᱠᱮ ᱫᱚ ᱵᱤᱥᱣᱚᱵᱷᱩᱥᱚᱱ ᱦᱚᱨᱤᱪᱚᱱᱫᱚᱱ ᱤᱡ ᱟᱺᱜᱤᱵᱷᱟᱹᱨᱤᱭᱟᱹ ᱞᱮᱠᱟᱛᱮ ᱱᱟᱡᱤᱨ ᱫᱚ ᱟᱱᱫᱷᱨᱚ ᱯᱨᱚᱫᱮᱥ ᱨᱤᱱᱤᱡ ᱒᱔-ᱟᱹᱱᱤᱡ ᱯᱚᱱᱚᱛ ᱜᱚᱢᱠᱮ ᱞᱮᱠᱟᱛᱮᱭ ᱵᱟᱦᱟᱞ ᱠᱮᱫᱮᱭᱟ ᱾ ᱚᱱᱟ ᱵᱟᱦᱟᱞᱮᱛ ᱫᱚ ᱯᱟᱨᱴᱤ ᱠᱚ ᱦᱚᱛᱮᱛᱮ ᱵᱤᱨᱩᱫᱷ ᱮᱱᱟ, ᱡᱟᱦᱟᱸ ᱨᱮᱠᱚ ᱢᱮᱱ ᱞᱮᱱᱟ ᱡᱮ ᱠᱟᱹᱢᱤ ᱠᱷᱚᱱ ᱡᱤᱨᱟᱹᱣ ᱟᱠᱟᱱ ᱫᱚᱨᱵᱟᱨᱤᱭᱟᱹ ᱫᱚ ᱚᱡᱚᱫᱷᱭᱟᱨᱟᱢ ᱢᱩᱫᱽᱨᱤ ᱨᱮᱱᱟᱜ ᱯᱷᱟᱹᱭᱥᱟᱞᱟ ᱥᱟᱶ ᱡᱩᱲᱟᱹᱭ ᱟᱠᱟᱱ ᱩᱱᱤᱭᱟᱜ ᱛᱚᱨᱚᱯᱷ ᱨᱮ ᱯᱷᱟᱹᱭᱥᱟᱞᱟ ᱮᱱ ᱠᱷᱟᱹᱛᱤᱨ ᱥᱚᱨᱠᱟᱨ ᱦᱚᱛᱮᱛᱮᱭ ᱥᱤᱨᱯᱷᱟᱹ ᱢᱟᱹᱱ ᱦᱤᱥᱤᱨᱚᱜ ᱠᱟᱱᱟ ᱾ 

 ᱥᱟᱹᱠᱷᱭᱟᱹᱛ 

 ᱵᱟᱦᱨᱮ ᱡᱚᱱᱚᱲ